પેવીંગ બ્લોક બેસાડવામાં અતિશયોક્તિ કરાતા વરસાદી પાણી ભૂગર્ભમાં ઉતરતું બંધ થઈ સ્ટ્રોમ લાઈન મારફત દરિયામાં વહી રહ્યું છે, એક બાજુ પાણીની તંગી, સરકાર દ્વારા જળ સંચય કામગીરી અને પાણી બચાવવા લોકોને કરાતી અપીલ વચ્ચે અહીં પેવીંગ બ્લોકની આડેધડ કામગીરીથી વરસાદી પાણીને જમીનમાં ઉતરતું રોકવામાં આવી રહ્યું છે. પેવીંગ બ્લોકની સુવિધા અનેક દુવિધાઓ ઉભી કરશે પરંતુ તંત્ર વાહકો કે શાસકોને તેની કોઈ ચિંતા જ નથી. આ બાબતથી અજાણ નગરજનોને પેવીંગ બ્લોક ફિટ કરી વિકાસના ભળતા જ ચશ્માં પહેરાવી હકીકતમાં સંબંધીતોએ પોત પોતાના ખિસ્સા ભરવાના ખેલ માંડ્યા હોવાની જાગૃત નાગરિકોમાં વ્યાપક ચર્ચા છે.